open-index/open-wikipedia-markdown huggingface dataset:
Atlantin orjakauppa

**Atlantin orjakauppa** tapahtui Atlantin valtamerellä 1400-luvulta 1800-luvulle saakka. Suurin osa heistä, jotka orjuutettiin ja kuljetettiin *[[Uusi maailma|uuteen maailmaan]]*, olivat afrikkalaisia Keski- ja Länsi-Afrikasta. Muut afrikkalaiset myivät heidät eurooppalaisille orjakauppiaille. Orjia vietiin Afrikasta Amerikkoihin yhteensä kymmenestä miljoonasta kahteentoista miljoonaan.

Jotkut afroamerikkalaiset ja panafrikkalaiset aktivistit käyttävät Atlantin orjakaupasta nimitystä *[[Maafa]]*. Sana on peräisin swahilin kielestä ja tarkoittaa ”hirmutekoa” tai ”katastrofia”. Sen teki tunnetuksi tutkija ja aktivisti Marimba Ani 1990-luvulla.

## Päätös orjakaupan tunnustamisesta rikokseksi
Atlantin orjakaupassa vangittiin arviolta 12–15 miljoonaa afrikkalaista, joista yli kaksi miljoonaa kuoli matkalla Amerikkaan. Ghana vei maaliskuun lopulla 2026 YK:n yleisistuntoon päätöslauselman, jossa orjakauppa tunnustettaisiin kaikkein vakavimmaksi rikokseksi ihmisyyttä vastaan, sekä kehotettaisiin anteeksipyyntöihin, korvauksiin ja ryöstettyjen kulttuuriesineiden palauttamiseen. Aloite on jakanut mielipiteitä. Tunnustamisen kannattajat näkevät sen askeleena oikeudenmukaisuuteen, kun taas osa maista vastustaa korvausvaatimuksia.

Ghana esitti päätöksen, joka kannustaa anteeksipyyntöihin ja korvausten harkintaan, mutta ei määrittänyt korvaussummia. YK:n yleiskokous hyväksyi Ghanan päätöslauselman selvin luvuin 123–3. Yhdysvallat, Israel ja Argentiina vastustivat päätöstä ja 52 maata pidättäytyi äänestyksestä. Näihin maihin kuuluivat orjakaupan johtavat toteuttajamaat, Yhdistynyt kuningaskunta ja Euroopan unionin jäsenvaltiot. Päätös ei ole oikeudellisesti sitova, mutta sillä on poliittista painoarvoa ja sen toivotaan edistävän oikeudenmukaisuutta ja historiallista muistamista.

Ghanan presidentti John Mahama sanoi yleiskokoukselle ennen äänestystä:"Muistettakoon, että historian kutsuessa teimme oikein miljoonien orjakaupan nöyryytystä kärsineiden ja rotusyrjintää edelleen kokevien muiston kunnioittamiseksi."

## Katso myös
* Kolmiokauppa
* Kolmiokaupan keskiosuus

## Lähteet

## Aiheesta muualla
Super Cobra

**Super Cobra** () on Konamin vuonna  julkaisema kolikkopeli.

Pelissä ohjataan helikopteria kapeiden tunnelien, vuoriston ja korkeiden rakennusten ohi välttäen törmäämistä. Kopterissa on aseistus vihollistankkeja vastaan. Kopterissa on rajoitetusti polttoainetta määränpäähän pääsyyn.

Peli on samankaltainen kuin samana vuonna julkaistu *[[Scramble]]*, joka suositumpi pelihalleissa kun taas *Super Cobra* oli suositumpi kotilaitteilla.

Entex on julkaissut pelistä version käsikonsolille.

Peli on voittanut Arcade Awards -palkinnon parhaana toimintapelinä.

## Lähteet

## Aiheesta muualla
* 
* 
* 
*
Space Panic

**Space Panic** on vuonna  julkaistu kolikkopeli. Peliä pidetään ensimmäisenä tasohyppelypelinä. Pelissä ei ollut mahdollista hypätä vaan pelaajan on käytettävä tikapuita ja kaivettava kuoppia ansoiksi vastustajille on houkuteltava.

Pelin on kehittänyt ja julkaissut Universal Entertainment Corporation.

## Lähteet

## Aiheesta muualla
* 
* 
* 
*
Wes Farrell

**Wes Farrell** (21. joulukuuta 1939 New York City, New York, Yhdysvallat – 29. helmikuuta 1996 Coconut Grove, Florida, Yhdysvallat) oli yhdysvaltalainen muusikko, lauluntekijä ja äänitetuottaja. Hän oli aktiivisimmillaan 1960- ja 70-luvuilla.

Farrellin yksi ensimmäisistä menestyskappaleista oli yhdessä Luther Dixonin kanssa kirjoitettu ”Boys”, jonka The Shirelles -tyttöyhtye levytti vuonna 1960. Myös The Beatles levytti kappaleen vuonna 1963, jolloin se ilmestyi yhtyeen esikoisalbumilla *[[Please Please Me]]*. Farrellin kirjoittamiin hitteihin lukeutuu myös Bert Russellin kanssa yhteistyössä tehty The Animals -levytys ”Baby Let Me Take You Home”.
Sierra Leonen dollari

**Sierra Leonen dollari** () oli valuutta, joka oli käytössä Sierra Leonessa vuosina 1791–1805. Sitä painoi Sierra Leone Company, ja se jaettiin 100 centiin.
Sininen hetki (EP)

__NOTOC__
**Sininen hetki** on hardcore punk -yhtye Valse Tristen 7″ EP-levy. Se julkaistiin 9. toukokuuta 2014 Blame the Victimin,‎ Pupu’s Bistron‎, Popo’s Bistron ja Bottom of the Popsin yhteiskustanteena.

Viihdesivusto Noisen Mikko Nissinen antoi albumille arvosanan 4/5, ja kuvaili julkaisua seuraavasti:

## Kappaleet
### A-puoli
#Elämänkaari	
#Mennään katsomaan ruumiita	

### B-puoli
#Krematorioon (säv. Rudimentary Peni, suom. san. Valse Triste)
#Kevään ensimmäinen päivä	
#Lihaa, lihaa, jauhelihaa

## Kokoonpano

### Yhtye
* Antti – basso
* Ville – rummut
* Sami – kitara
* Wasky – laulu
* Mikko – laulu

### Tuotanto
* Teemu Hietaniemi – äänittäjä
* Pena Dassum – masteroija
* Jouni Parkku – valokuvat
* Janne Mäki-Turja – grafiikka
* Petri Säynätmäki – grafiikka
* Raine Liimakka – grafiikka

## Lähteet
Marielle de Sarnez

**Marielle de Sarnez** (27. maaliskuuta 1951 Pariisi, Ranska – 13. tammikuuta 2021 Pariisi, Ranska) oli ranskalainen poliitikko. Hän oli Édouard Philippen Philippen ensimmäisen hallituksen Eurooppa-ministeri kuukauden verran, kunnes erosi 19. kesäkuuta 2017 MoDem-puolueen rahoitusepäselvyyksien vuoksi.

De Sarnez istui Euroopan parlamentissa vuodet 1999–2017. Ja vuodesta 2017 lähtien hän oli Ranskan kansalliskokouksen jäsen. Kansalliskokouksessa De Sarnez johti ulkoasiainvaliokuntaa. Hän kuoli leukemiaan kesken virkakautensa.

## Lähteet
Philippen toinen hallitus

**Philippen toinen hallitus** on 21. kesäkuuta 2017 nimitetty Ranskan hallitus, jonka pääministeri on Édouard Philippe. Se on hänen toinen peräkkäinen hallituksensa.

## Ministerit
;Hallituksen kokoonpano:
* Gérard Collomb, valtioministeri, sisäministeri
* Nicolas Hulot, valtioministeri, ekologisen ja solidaarisen siirtymän ministeri
* Nicole Belloubet, oikeusministeri
* Jean-Yves Le Drian, Eurooppa- ja ulkoasiainministeri
* Françoise Parly, puolustusministeri
* Jacques Mezard, alueiden koheesion ministeri
* Agnès Buzyn, solidaarisuus- ja terveysministeri
* Bruno Le Maire, talous- ja valtiovarainministeri
* Françoise Nyssen, kulttuuriministeri
* Muriel Pénicaud, työministeri
* Jean-Michel Blanquer, opetusministeri
* Stéphane Travert, maatalous- ja elintarvikeministeri
* Gérald Darmanin, toiminta- ja budjettiministeri
* Frédérique Vidal, korkeakoulu-, tutkimus- ja innovaatioministeri
* Annick Girardin, merentakaisten alueiden ministeri
* Laura Flessel, urheiluministeri
* Jacqueline Gourault, ministeri sisäministerin alaisuudessa
* Élisabeth Borne, liikenteestä vastaava ministeri ekologisen ja solidaarisen siirtymän ministerin alaisuudessa
* Nathalie Loiseau, Eurooppa-asioista vastaava ministeri Eurooppa- ja ulkoasiainministerin alaisuudessa

;Pääministerin valtiosihteerit:
* Christophe Castaner, parlamenttisuhteista vastaava valtiosihteeri, hallituksen tiedottaja
* Marlène Schiappa, naisten ja miesten välisestä tasa-arvosta vastaava valtiosihteeri
* Sophie Cluzel, vammaisasiain valtiosihteeri
* Mounir Mahjoubi, digiasiain valtiosihteeri

;Muut valtiosihteerit:
* Sébastien Lecornu ja Brune Poirson, valtiosihteerit ekologisen ja solidaarisen siirtymän ministerin alaisuudessa
* Jean-Baptiste Lemoyne, valtiosihteeri Eurooppa- ja ulkoasiainministerin alaisuudessa
* Geneviève Darrieussecq, valtiosihteeri puolustusministerin alaisuudessa
* Julien Denormandie, valtiosihteeri alueiden koheesion ministerin alaisuudessa
* Benjamin Griveaux, valtiosihteeri talous- ja valtiovarainministerin alaisuudessa

## Katso myös
* Philippen ensimmäinen hallitus

## Lähteet
Viitasara

**Viitasara** (*Carex tenuiflora*) on sarakasvien (Cyperaceae) heimoon, sarojen (*Carex*) sukuun kuuluva kasvilaji. Se ei muistuta kovin paljoa muita saralajeja.

Viitasara on matalakasvuinen ja kasvaa löyhinä mättäinä. Sen varret ovat pystyjä ja noin parikymmentä senttimetriä korkeita. Lehdet ovat kapeita sekä harmaanvihreitä ja yltävät yleensä varren puolenvälin yli.

Viitasaran kukinto on varren päässä oleva tiivis tähkistö, jossa on kaksi tai kolme keskenään samannäköistä, pyöreähköä tähkää. Kukinnon tukilehti on hyvin lyhyt. Tähkien yläosissa on emikukkia ja alaosissa hedekukkia. Emikukat ovat kaksiluottisia. Tähkäsuomut ovat tylppiä sekä lähes valkoisia ja niissä on vihertävä keskisuoni. Pullakot ovat vihertäviä tai lähes valkoisia ja suuodattomia.

Viitasara kasvaa pohjoisessa erilaisilla märillä kasvupaikoilla, kuten lähteiden tuntumassa.

## Lähteet

## Aiheesta muualla
* Laji.fi: Viitasara (''Carex tenuiflora'')
* Kasviatlas 2018: Viitasaran (''Carex tenuiflora'') levinneisyys Suomessa
* JSTOR Global Plants: ''Carex tenuiflora'' 
* Integrated Taxonomic Information System (ITIS): ''Carex tenuiflora'' 
* Global Biodiversity Information Facility (GBIF): ''Carex tenuiflora'' 
* United States Department of Agriculture (USDA): ''Carex tenuiflora'' 
* Flora of China: ''Carex tenuiflora''
Pyhän Morwennan ja Johannes Kastajan kirkko

**Pyhän Morwennan ja Johannes Kastajan kirkko** () on Cornwallin pohjoisimman seurakunnan, Morwenstowin käytössä oleva kirkko, joka on Grade I -luokan arvorakennus.

Kirkon sisällä on neljä hautamuistomerkkiä.

## Lähteet
Foroni

**Foroni** eli **di-isopropylideeniasetoni** (C9H14O) on tyydyttymättömiin ketoneihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä sekä liuottimena. 

## Ominaisuudet
Foroni on huoneenlämpötilassa kellanvihreitä kiteitä tai nestettä ja sillä on hieman kurjenpolvia muistuttava tuoksu. Aine on käytännöllisesti katsoen veteen liukenematonta, mutta liukenee useisiin orgaanisiin liuottimiin esimerkiksi etanoliin, dietyylieetteriin ja asetoniin. Happamissa olosuhteissa foroni syklisoituu helposti isoforoniksi. Foroni ärsyttää ihoa, hengitysteitä ja silmiä.

## Valmistus ja käyttö
Foronia valmistetaan asetonista happokatalysoidulla aldolikondensaatioreaktiolla. Reaktiossa muodostuu foronin lisäksi myös mesityylioksidia, isoforonia ja mesityleeniä. Toinen tapa yhdisteen valmistamiseen on isobutenyylilitiumin ja hiilidioksidin välinen reaktio. Foronia käytetään muiden yhdisteiden valmistukseen ja siitä tuotetaan muun muassa 2,2,6,6-tetrametyylipiperidiiniä. Lisäksi sitä voidaan käyttää selluloosanitraatin ja lakkojen liuottimena.

## Lähteet
Konyaspor

**Konyaspor Kulübü** on jalkapalloseura Konyan kaupungista, Keski-Turkista. Konyaspor pelaa maansa korkeimmalla sarjatasolla Turkin Superliigassa. Seura ei ole voittanut maansa mestaruutta, mutta on kertaalleen voittanut maansa cup-turnauksen Turkin Cupin.

## Lähteet
Neon Lights (kappale)

__NOTOC__
**Neon Lights** on punk rock -yhtye I Walk the Linen kappale ja ensimmäinen single yhtyeen vuoden 2010 viimeiseksi jääneeltä studioalbumilta *[[Language of the Lost]]*. Se julkaistiin 27. tammikuuta 2010 levymerkillä Fullsteam Records.

## Kappaleet
### A-puoli
#

### B-puoli
#
#

## Kokoonpano

### Yhtye
* Ville Rönkkö – laulu, basso
* Antti Rönkkö – kitara
* Jani Koskinen – kitara
* Jussi Kenttämaa – rummut
* Anna Pirkola – kosketinsoitin

### Tuotanto
* Pekka Laine – tuottaja, äänittäjä, miksaaja
* Jukka Putkinen – äänittäjä
* Jaakko Viitalähde – masteroija
* Antti Rönkkö – grafiikka, layout
* Tuukka Koski – valokuvat

## Lähteet

## Aiheesta muualla
* ''Neon Lights'' discogs.com -sivustolla
Black Wave

__NOTOC__
**Black Wave** on punk rock -yhtye I Walk the Linen kappale ja single yhtyeen kolmannelta studioalbumilta *[[Black Wave Rising]]*. Se julkaistiin maaliskuussa 2008 levymerkillä Conbat Rock Industry. CD-versiosta otettiin 1000:n vinyylipainoksesta 500:n kappaleen painokset.

Kappale debytoi Suomen virallisen singlelistan sijalla 12.

## Kappaleet
Kappaleet säveltäneet ja sanoittaneet I Walk the Line ja Ville Rönkkö.

#
#

## Kokoonpano

### Yhtye
* Ville Rönkkö – laulu, basso
* Antti Rönkkö – kitara
* Jani Koskinen – kitara
* Jussi Kenttämaa – rummut
* Anna Pirkola – kosketinsoittimet

### Tuotanto
* Mikko Poikolainen – tuottaja, äänittäjä, miksaaja
* Pekka Laine – tuottaja, äänittäjä, miksaaja
* Minerva Pappi – masteroija (Finnvox)
* Antti Rönkkö – grafiikka, layout
* Debbie Hell – valokuvat

## Lähteet
Richmond K. Turner

**Richmond Kelly Turner** (27. toukokuuta 1885 Portland, Oregon – 12. helmikuuta 1961 Monterey, Kalifornia) oli yhdysvaltalainen amiraali, joka toimi lukuisten maihinnousujoukkojen komentajana toisen maailmansodan Tyynenmeren sodassa.

Turner valmistui Yhdysvaltain laivastoakatemiasta vuonna 1908. Hän palveli ensimmäisen maailmansodan aikana usealla eri taistelulaivalla. Hän hankki vuonna 1927 myös lentokoulutuksen ja toimi sen jälkeen laivaston lentojoukkojen yhteydessä. Vuosina 1938–1940 hän oli raskaan risteilijän *[[USS Astoria (CA-34)|USS Astorian]]* kapteenina. Lokakuussa 1940 Turner nimitettiin laivaston päämajan sotasuunnitelmaosaston johtajaksi ja seuraavana vuonna hänet ylennettiin kontra-amiraaliksi. Hän ei luottanut saamiinsa tiedustelutietoihin, joiden mukaan Japani suunnitteli iskua Pearl Harborin laivastotukikohtaan, eikä hän siksi varoittanut Tyynenmeren laivaston komentajaa Husband E. Kimmeliä. Joulukuussa 1941 Turnerista tuli laivaston ylipäällikön apulaisesikuntapäällikkö. Heinäkuussa 1942 Turner nimitettiin eteläisen Tyynenmeren alueen maihinnousujoukkojen komentajaksi. Hän johti useita suuria maihinnousuja, joista ensimmäisenä oli maihinnousu Guadalcanalille elokuussa 1942. Vain kaksi päivää maihinnousun alkamisen jälkeen maihinnousujoukkojen huoltoa turvannut Turnerin laivasto kärsi tappion japanilaisille Savon saaren taistelussa, jossa amerikkalaiset tekivät useita kohtalokkaita virheitä. Virallinen tutkinta nimesi myöhemmin pääsyylliseksi Turnerin alaisen, kapteeni Boden, joka teki lopulta itsemurhan.

Menetettyään lippulaivansa *USS McCawleyn* Rendovan saaren maihinnousun yhteydessä kesällä 1943 Turner luopui tehtävästään, mutta jo saman vuoden elokuussa hänet nimitettiin 5. laivaston maihinnousujoukkojen komentajaksi. Yhdessä kenraalimajuri Holland M. Smithin kanssa hän valtasi Betion, Makinin, Kwajaleinin ja Roi-Namurin saaret osana Gilbert- ja Marshallinsaarten valtausta. Turner oli alkuaan vastustanut tätä operaatiota liian vaarallisena, mutta toteutti sen menestyksellä. Maaliskuussa 1944 hänet ylennettiin vara-amiraaliksi ja nimitettiin koko Tyynenmeren alueen maihinnousujoukkojen komentajaksi. Hän johti vielä Saipanin, Tinianin, Guamin, Iwo Jiman ja Okinawan maihinnousuja. Kesäkuussa 1945 hänet ylennettiin amiraaliksi ja hänen vastuulleen annettiin suunniteltu maihinnousu Japaniin, jota ei lopulta toteutettu. Turner jäi eläkkeelle laivastosta vuonna 1947, mutta jatkoi sen edustajana YK:n esikuntavaliokunnassa vuoteen 1952.

Turner kärsi alkoholiongelmasta.

## Lähteet

## Aiheesta muualla
Travellink

**Travellink** on yksityishenkilöille suunnattu nettimatkatoimisto, jolla on toimintaa Suomessa, Ruotsissa, Tanskassa ja Norjassa. Travellinkin tuotteisiin kuuluvat muun muassa lennot, hotellit, lennot ja hotellit sekä vuokra-autot, joita myydään verkkosivujen kautta. Travellinkin omistaa espanjalainen Opodo USL, joka on osa eDreams ODIGEO -konsernia.

## Historia
Travellink perustettiin vuonna 2000, kun osakkaat SAS, Amadeus ja Tele2 ostivat SMART AB:n tuotemerkin Travellinkin. Peter Carlsson oli yhtiön toimitusjohtajana vuosina 2000–2016, jolloin uudeksi Pohjoismaiden johtajaksi siirtyi Erik Wikander.

Maaliskuusta 2005 lähtien Travellink on ollut osa Opodo-ryhmää. Opodo toimii Pohjoismaissa nimillä Travellink ja Opodo ja Isossa-Britanniassa, Saksassa, Ranskassa, Italiassa, Belgiassa, Itävallassa, Puolassa, Portugalissa, Sveitsissä ja Espanjassa nimellä Opodo. Travellink oli aiemmin suunnattu sekä yksityishenkilöille että yritysasiakkaille, mutta australialaisen Flight Centre Travel Groupin (FCTG) ostettua Travellink Corporaten vuonna 2016 on Travellinkin tarjonta suunnattu nykyään ainoastaan yksityishenkilöille.

## Travellink ja eDreams Odigeo
Travellink on osa eDreams ODIGEO -konsernia. Yhtiöllä on viisi tuotemerkkiä, Opodo, eDreams, Go Voyages, Travellink ja Liligo. Yhtiö toimii yhteensä 44 markkinoilla. eDreams ODIGEOn pääkonttori sijaitsee Barcelonassa, ja se listautui Madridin pörssiin vuonna 2014 (kaupankäyntitunnus EDR).

## Travellinkin yhteistyöt

Joulukuussa 2016 Travellink solmi sopimuksen teleyhtiö Mobitrotterin kanssa, jotta matkailijat voisivat soittaa ja surffata ilman roaming-maksuja. Mobitrotter-sovellus yhdistää tavallisen matkapuhelimen ja IP-puhelimen, ja se on suunniteltu ensisijaisesti EU:n ulkopuolella matkustaville.

## Lähteet
* Travellinkin virallinen verkkosivu
* eDreams ODIGEO
* Opodo
* FCM Travel Solutions

### Viitteet
Philippen ensimmäinen hallitus

**Philippen ensimmäinen hallitus** on 17. toukokuuta 2017 nimitetty Ranskan hallitus, jonka pääministeri oli Édouard Philippe. Seuraavassa sen alkuperäinen kokoonpano. Ennen hallituksen hajottamista siitä erosivat MoDem-puolueen rahoitussotkujen vuoksi ministerit Marielle de Sarnez, François Bayrou, Sylvie Goulard ja Richard Ferrand.

## Ministerit-
* Édouard Philippe, pääministeri
* Gérard Collomb, valtioministeri, sisäministeri
* Nicolas Hulot, valtioministeri, ekologisen ja solidaarisen siirtymän ministeri
* François Bayrou, valtioministeri, oikeusministeri
* Sylvie Goulard, puolustusministeri
* Jean-Yves Le Drian, Eurooppa- ja ulkoasiainministeri
* Richard Ferrand, alueiden koheesion ministeri
* Agnès Buzyn, tasa-arvo- ja terveysministeri
* Françoise Nyssen, kulttuuriministeri
* Bruno Le Maire, talousministeri
* Muriel Pénicaud, työministeri
* Jean-Michel Blanquer, opetusministeri
* Jacques Mézard, maatalous- ja elintarvikeministeri
* Gérald Darmanin, toiminta- ja budjettiministeri
* Frédérique Vidal, korkeakoulu-, tutkimus- ja innovaatioministeri
* Annick Girardin, merentakaisten alueiden ministeri
* Laura Flessel, urheiluministeri
* Élisabeth Borne, liikenteestä vastaava ministeri ekologisen ja solidaarisen siirtymän ministerin alaisuudessa
* Marielle De Sarnez, Eurooppa-ministeri Eurooppa-ja ulkoministerin alaisuudessa
;Pääministerin valtiosihteerit
* Christophe Castaner, parlamenttisuhteista vastaava valtiosihteeri, hallituksen tiedottaja
* Marlène Schiappa, naisten ja miesten välisestä tasa-arvosta vastaava valtiosihteeri
* Sophie Cluzel, vammaisasiain valtiosihteeri
* Mounir Mahjoubi, digiasiain valtiosihteeri

## Katso myös
* Philippen toinen hallitus

## Lähteet
FC Trinity Zlín

**Football Club Trinity Zlín** on jalkapalloseura Zlínin kaupungista, Kaakkois-Tšekistä. FC Trinity Zlín pelaa maansa korkeimmalla sarjatasolla Synot ligassa. Maansa merkittävimmän jalkapallocupin MOL Cupin seura voitti kaudella 2016–2017, mikä takasi seuralle sen historian ensimmäisen Eurooppa-liigan paikan.

## Lähteet
Das eiserne Gebet

**Das eiserne Gebet** on saksalainen RAC -yhtye Stahlgewitter studioalbumi, joka on julkaistu vuonna 1996.

## Kappaleet

## Aiheesta muualla
* 
* Stahlgewitter - Das eiserne Gebet. Discogs.
* Stahlgewitter - Das eiserne Gebet. Last.fm
KV Oostende

**Koninklijke Voetbalclub Oostende** on jalkapalloseura Oostenden kaupungista, Länsi-Flanderista. Seura pelaa Belgian korkeimmalla sarjatasolla Jupiler Pro Leaguessa.

KV Oostende pelasi Belgian pääsarjassa ensimmäisen kerran 1990-luvulla, ensin kaksi kautta 1993–1995 ja sitten yhden kauden 1998–1999. Kaudella 2004–2005 se käväisi jälleen pääsarjassa. Viimeksi joukkue nousi pääsarjaan vuonna 2013 ja on pelannut siellä siitä lähtien sijoittuen parhaimmillaan neljänneksi kaudella 2016–2017.

## Lähteet
Space Race (kolikkopeli)

**Space Race** on Atarin vuonna  julkaisema kolikkopeli. Peli on Atarin toinen julkaisu ensimmäisen ollessa *[[PONG]]*.

Peliä on sanottu ensimmäiseksi kilpa-ajopeliksi.

Pelissä kaksi pelaajaa pelaavat toisiaan vastaan väistellen vastaan tulevia esteitä kuten meteoriitteja.

## Lähteet

## Aiheesta muualla
* 
*
Politischer Soldat

**Politischer Soldat** on saksalainen RAC -yhtye Stahlgewitter studioalbumi, joka on julkaistu vuonna 2002.

## Kappaleet

### Politscher Soldat: Neuauflage

## Aiheesta muualla
* 
* Politischer Soldat.Discogs
* Politischer Soldat. Last.fm
Pictures at an Exhibition

**Pictures at an Exhibition** on Emerson, Lake & Palmerin kolmas levy. Albumi äänitettiin livenä 26. maaliskuuta 1971 Newcastlessa ja julkaistiin marraskuussa 1971 Island Recordsilla. Levy on progressiivista rockia, ja se on versio Modest Musorgskin teoksesta *[[Näyttelykuvia]]*. Syy siihen, että levy on äänitetty livenä on pilliurkujen tarve.

Albumi valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*. Toinen kirjaan päässyt ELP-albumi on *[[Tarkus]]* samalta vuodelta.

## Kokoonpano

* Keith Emerson – koskettimet
* Greg Lake – bassokitara
* Carl Palmer – rummut

## Kappaleet

# Promenade
# The Gnome
# Promenade
# The Sage
# The Old Castle
# Blues Variation
# Promenade
# The Hut Of Baba Yaga
# The Curse Of Baba Yaga
# The Hut Of Baba Yaga
# The Great Gates Of Kiev
# Nutrocker

## Lähteet
Walter Short

**Walter Campbell Short** (30. maaliskuuta 1880 Fillmore, Illinois – 9. maaliskuuta 1949) oli yhdysvaltalainen kenraali, joka oli vastuussa Havaijin puolustuksesta Japanin hyökätessä Pearl Harborin laivastotukikohtaan 7. joulukuuta 1941. Häntä pidettiin yhtenä päävastuullisista siihen, etteivät amerikkalaiset olleet varautuneet kunnolla hyökkäyksen torjumiseen.

Short valmistui Illinoisin yliopistosta ennen siirtymistään sotilasuralle vuonna 1902. Ensimmäisen maailmansodan aikana hän palveli esikuntaupseerina länsirintamalla Ranskassa, viimeksi 3. armeijan apulaisesikuntapäällikkönä. Maailmansotien välisenä aikana hän jatkoi esikuntaupseerina ja koulutustehtävissä, ja yleni kenraalimajuriksi. Helmikuussa 1941 Short nimitettiin Havaijin joukkojen komentajaksi ja hän sai samalla tilapäisen kenraaliluutnantin arvon. Short katsoi tehtäväkseen lähinnä sotilaiden koulutuksesta huolehtimisen ja laiminlöi puolustuksen, sillä hän ei uskonut Japanin hyökkäävän Havaijille. Hän pyrki suojaamaan lentokentillä olleita koneita ensisijaisesti sabotaasilta eikä vihollisen ilmahyökkäykseltä. Sekä Short että Tyynenmeren laivaston komentaja, amiraali Husband E. Kimmel suhtautuivat ylimalkaisesti päämajasta 27. marraskuuta lähetettyyn varoitukseen, että Japani aloittaisi pian sodan. Vain kymmenen päivää Japanin hyökkäyksen jälkeen, 17. joulukuuta, Short siirrettiin reserviin ja korvattiin kenraaliluutnantti Delos Emmonsilla. Short alennettiin samalla takaisin kenraalimajuriksi. Kun virallinen tutkinta Pearl Harborin tapahtumista syytti Shortia ja Kimmeliä velvollisuuksiensa laiminlyönnistä, Short erosi kokonaan armeijasta helmikuussa 1942 ja siirtyi Ford Motor Companyn palvelukseen Dallasiin.

Toisen maailmansodan jälkeen Yhdysvaltain kongressi käynnisti uuden tutkinnan Pearl Harborin tapahtumista. Short antoi kongressin tutkintakomitealle kaksi julkista todistajanlausuntoa vuosina 1945 ja 1946. Hän myönsi tehneensä arviointivirheitä, mutta kiisti velvollisuuksien laiminlyömisen, koska hänen mukaansa päämaja ei ollut antanut hänelle selkeää varoitusta odotettavasta hyökkäyksestä eikä riittävästi resursseja ilmapuolustukseen. Tämäkin selvitys totesi Shortin ja Kimmelin päävastuullisiksi. Short jäi vuonna 1946 kokonaan eläkkeelle ja kuoli kolme vuotta myöhemmin sydänsairauteen.

Kongressi hyväksyi vuonna 1999 aloitteen Shortin ja Kimmelin kunnian palauttamisesta sekä kenraaliluutnantin arvon palauttamisesta Shortille postuumisti, mutta yksikään presidentti ei ole vahvistanut päätöstä.

## Lähteet
Koottavat seikkailut

**Koottavat seikkailut** (*Some Assembly Required*) on kanadalainen teinitilannekomediasarja, jota esitetään Netflixissä maailmanlaajuisesti. Sarjan on luonut Dan Signer ja Howard Nemetz, ja pääosissa ovat Kolton Stewart, Charlie Storwick, Harrison Houde, Sydney Scotia, Dylan Playfair, Travis Turner, ja Ellie Harvie. Ensimmäinen kausi sisältää 26 jaksoa, jotka kaikki olivat saatavilla Netflixistä 19. kesäkuuta 2015 alkaen. Kolmas ja viimeisin tuotantokausi esitettiin 6. kesäkuuta 2016. Sarjan hahmoja on mm. Jarvis, Piper, Knox, Aster, Geneva, Bowie ja Candace. Sarja kertoo nuorista, jotka saavat haltuunsa leluyhtiön, jonka pyörittämisessä syntyy monenmoisia haasteita. 

## Lähteet
Riikinvoima

**Riikinvoima Oy** on Leppävirralla sijaitsevan jätteenpolttolaitoksen omistaja ja ylläpitäjä. Yhtiön omistajia ovat jätehuoltoyhtiöt Jätekukko Oy, Ekokymppi, Keski-Savon Jätehuolto, Metsäsairila Oy, Puhas Oy, Sammakkokangas Oy, Savonlinnan Seudun Jätehuolto Oy, Ylä-Savon Jätehuolto Oy sekä paikallinen kaukolämpöyhtiö Varkauden Aluelämpö Oy. Vuosittain laitoksessa poltetaan noin 145 000 tonnia jätettä, josta tuotetaan 90 GWh sähköä ja 180 GWh kaukolämpöä. Laitos otettiin tuotannolliseen käyttöön helmikuussa 2017 ja sen polttoaineteho on 54 MW. Ennen polttoa laitokselle toimitettu jäte murskataan ja siitä erotellaan metallit. Laitoksen kattila on kiertopetityyppinen, ja siellä vallitsee 850 asteen lämpötila. 

## Lähteet

## Aiheesta muualla
* Riikinvoiman kotisivut
Alexander Vandegrift

** Alexander Archer Vandegrift ** (13. maaliskuuta 1887 Charlottesville, Virginia – 8. toukokuuta 1973 Bethesda, Maryland) oli Yhdysvaltain merijalkaväen kenraali, joka toimi komentajana toisessa maailmansodassa. Parhaiten hänet tunnetaan roolistaan Guadalcanalin taistelussa vuonna 1942. Hän oli myös merijalkaväen komentaja vuosina 1944–1947.

Opiskeltuaan kaksi vuotta Virginian yliopistossa Vandegrift aloitti sotilasuransa merijalkaväen luutnanttina vuonna 1909. Hän osallistui Yhdysvaltain interventioihin Nicaraguassa (1912), Haitilla (1915) ja Kiinassa (1927), ja hallitsi siten hyvin viidakkosodankäynnin. Yhdysvaltojen liityttyä toiseen maailmansotaan hänet nimitettiin maaliskuussa 1942 merijalkaväen 1. divisioonan komentajaksi ja määrättiin kouluttamaan joukot Tyynenmeren saarilla käytäviä taisteluja varten. Hänet myös ylennettiin kenraalimajuriksi. Vandegrift komensi yhdysvaltalaisia joukkoja, jotka 7. elokuuta 1942 tekivät maihinnousun Japanin miehittämälle Guadalcanalin saarelle. Tehokkaalla tulivoiman keskittämisellä hän yllätti vihollisen ja onnistui toistuvasti torjumaan japanilaisten vastahyökkäykset ja siten säilyttämään sillanpääaseman saarella, vaikka hänen joukkonsa joutuivat pärjäämään useita kuukausia vain minimaalisen huollon varassa. Hänen joukkonsa muun muassa ottivat haltuunsa strategisesti tärkeän Henderson Fieldin lentokentän ja löivät japanilaiset takaisin Tenarun taistelussa 21. elokuuta sekä Edsonin harjun taistelussa 12. syyskuuta. Lopulta kenraali Alexander Patchin komentama 14. armeijakunta vapautti Vandegriftin merijalkaväen 14. joulukuuta 1942.

Vandegrift nimitettiin heinäkuussa 1943 merijalkaväen 1. maihinnousuarmeijakunnan komentajaksi. Hän johti maihinnousua Bougainvillelle marraskuussa 1943. Vandegrift nimitettiin vuoden 1944 alusta merijalkaväen komentajaksi ja maaliskuussa 1945 hänet ylennettiin kenraaliksi. Hän oli ensimmäinen merijalkaväen upseeri, joka ylennettiin täyden kenraalin arvoon ollessaan aktiivipalveluksessa. Hän oli myös ensimmäinen merijalkaväen sotilas, joka sai sekä Navy Cross- että Medal of Honor -kunniamerkin. Sodan päättymisen jälkeen Vandegrift myötävaikutti siihen, että kongressi hyväksyi puolustushallinnon uudistuksen muodossa, joka turvasi merijalkaväen säilymisen itsenäisenä yksikkönä. Hän vetäytyi palveluksesta vuonna 1948. Hänet vihittiin Harvardin yliopiston kunniatohtoriksi vuonna 1946.

## Lähteet

## Aiheesta muualla
Stählerne Romantik

**Stählerne Romantik** on saksalainen RAC -yhtye Stahlgewitterin studioalbumi, joka on julkaistu vuonna 2013.

## Kappaleet

## Aiheesta muualla
* 
* Stahlgewitter - Stählerne Romantik. Discogs
* Stahlgewitter - Stählerne Romantik. Last.fm
Heinolainen

**Heinolainen** oli Heinolassa vuosina 1922–1941 ilmestynyt sanomalehti.

Edistyspuolueen äänenkannattajaksi perustettu *Heinolainen* pyrki olemaan itähämäläinen uutislehti. Se menestyi paremmin kuin *[[Heinolan Sanomat]]*, mutta jäi kilpailussa jälkeen sysmäläisestä *[[Itä-Häme (sanomalehti)|Itä-Hämeestä]]*. *Heinolaisen* kirjapaino tuhoutui talvisodan ilmapommituksessa, minkä jälkeen lehden omistajat sopivat sen yhdistämisestä *Itä-Hämeeseen*.

Lehti ilmestyi  aluksi kahdesti ja vuodesta 1926 lähtien kolmesti viikossa. Sen päätoimittajina työskentelivät Kustaa Vilho Helander (1922–1923) ja Antti Kauppi (1924–1941).

## Lähteet

## Aiheesta muualla
* ''Heinolainen'' digitoituna kansalliskirjastossa
Anssi Lassila

**Anssi Pellervo Lassila** (s. 9. maaliskuuta 1973 Soini) on suomalainen arkkitehti ja perustamansa Oopeaa-arkkitehtitoimiston johtaja ja pääosakas. Aiemmin Lassila työskenteli muun muassa arkkitehtitoimisto Lassila & Hirvilammessa. Hän opiskeli arkkitehtuuria Oulun yliopistossa 1993–2002 ja on toiminut Oulun yliopiston arkkitehtuurin yksikössä myös luennoitsijana. Lassila on suunnitellut muun muassa useita kirkkoja.

Arkkitehtitoimiston Lassila perusti jo opiskeluaikanaan 2001 ja vuodesta 2014 sen nimenä on ollut Oopeaa, joka tulee sanoista Office of peripheral architecture. Toimistolla on toimipisteet sekä Helsingissä että Seinäjoella. Suunnittelijan työn lisäksi Lassilalla on vuodesta 2020 ollut osa-aikainen nykyarkkitehtuurin työelämäprofessuuri Oulun yliopiston arkkitehtuuriosastolla.

Lassila oli vuonna 2013 Helsinkiin suunnitellun Guggenheim-museon arkkitehtuurikilpailun tuomariston jäsen. Hänelle myönnettiin vuoden 2015 arkkitehtuurin Finlandia-palkinto Jyväskylän Kuokkalan Puukuokka-puukerrostalosta. Vuonna 2017 Lassila sai arkkitehtuurin valtionpalkinnon. Pro Finlandia -mitali hänelle myönnettiin 2021.

## Töitä
* Kärsämäen paanukirkko (2004)
* Klaukkalan kirkko, Nurmijärvi (2004)
* Kuokkalan kirkko, Jyväskylä (2010)
* As Oy Jyväskylän Puukuokka (2015)
* Suvelan kappeli, Espoo (2016)
*Tikkurilan kirkko, Vantaa (2021) 
*Seinäjoen rautatieasemahalli ja Veturikortteli (2024) 

## Lähteet

## Aiheesta muualla

* Oopeaa-arkkitehtitoimisto
Marvin Marsilainen

**Marvin Marsilainen** (engl. Marvin the Martian) on piirretty marsilaishahmo Warner Bros.:in Looney Tunesissa ja Merrie Melodiesissa. Marvin tapaa Väiski Vemmelsäären, Repe Sorsan, Putte Possun ja Tasmanian tuholaisen avaruusseikkailuissa. Hänellä on avaruuslemmikkikoira K-9. Marvin yrittää usein tuhota Maan dynamiitin näköisellä Uranium PU-36:lla.

Marvinin hahmon ovat luoneet Friz Freleng ja Chuck Jones. Äänenä ovat toimineet poisnukkunut Mel Blanc, Joe Alaskey, Rob Paulsen, Maurice LaMarche, Bob Bergen, Eric Goldberg, Neil Ross, Samuel Vincent ja nykyään Eric Bauza. Suomessa Marvinin äänenä ovat olleet Matti Ranin, Jarkko Tamminen ja Joonathan Kettunen.
Uiakatsi järv

**Uiakatsi järv** (myös *Hiuakatsi järv, Väike Kooraste järv, Valgejärv*) on Virossa Põlvamaalla Kanepin kunnassa sijaitseva järvi.

## Maantietoa
Järvi sijaitsee Tõrvamäen alla ja se kohoaa yli 25 metriä järven vedenpintaa korkeamalle. Järven pinta-ala on 19&nbsp;hehtaaria ja se on 900 metriä pitkä ja 300 metriä leveä. Järveen laskee muutama lyhyt metsä- tai pelto-oja, joten valuma-alueen laajuuskin on vain 2,0&nbsp;neliökilometriä. Järven laskuoja on 150 metriä pitkä ja se laskee Koorasten Suurjärveen.
 
Järvi on luodattu ja sen keskisyvyys on 6,0 metriä ja suurin syvyys 18,6 metriä. Järven rantaviivan pituus on 2,2 kilometriä ja sen rannat ovat puoliksi metsä- ja peltomaata. Järven lähiympäristössä sijaitsee seitsemän maatilaa.

## Luontoarvoja ja luokittelu
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (). Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.

Järvessä on runsaasti kalaa. Järvessä esiintyy yleisenä lahna, hauki, särki, ahven, suutari ja karppi.

## Vesistösuhteita
Uiakatsi järveen tulee kaksi lyhyttä metsäojaa laakson pohjalta. Sen valuma-alueen pinta-alaksi on ilmoitettu 2 neliökilometriä. Järven laskuoja lähtee sen koillispäästä ja se laskee 150 metrin jälkeen Suurjärven kaakkoispäähän. Suurjärvi on Pühäjõen läpivirtausjärvi, ja Pühäjõgi yhtyy pääuomaansa Võhandu jõgeen Jõgeharassa.

Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Lähteet

## Aiheesta muualla
* Kooraste küla
Laanemaa järv

**Laanemaa järv** tai myös **Orkjärv**  on Virossa Harjumaalla Sauen kunnassa sijaitseva järvi.

## Maantietoa
Järven pinta-ala on 9&nbsp;hehtaaria ja se on 400 metriä pitkä ja 280 metriä leveä. Saaria on kaksi, joiden yhteinen pinta-ala on 0,47 ha. Saariksi voidaan tulkita muutkin ruovikkosaaret, joita järvellä esiintyy monia.
 
Järven suurin syvyys noin 2 metriä. Sen rantaviivan pituus on 2,9&nbsp;kilometriä ja rannat ovat suomaata tai ruovikkoa. Se kuuluu Orkjärven luonnonsuojelualueeseen ja sijaitsee sen luoteispäässä. Sillä ei ole ollut luontaista laskuojaa, mutta sellainen on kaivettu ja johdettu pohjoisessa olevan metsäalueen ojiin. Ne laskevat edelleen Munalaskme ojaan, joka yhtyy Vasalemma jõgeen.

## Järven luokittelu ja ekologia
Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma ().

Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi  (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.

## Lähteet
Sinijärv (Endla)

**Sinijärv**  on Virossa Jõgevamaalla Jõgevan kunnassa sijaitseva järvi.

## Maantietoa
Järvi sijaitsee Endla raban () ja Linnusaare raban välissä. Järven pinta-ala on 42&nbsp;hehtaaria (ha) ja se on 1,0 kilometriä pitkä ja 600 metriä leveä. Saaria on 3, joiden yhteinen pinta-ala on 0,12 ha. Sen läpi virtaa Põltsamaa jõgi, jota nimitetään tässä Räägu kanaliksi. Se on kaivettu tasaamaan Endla järven ja Sinijärven vedenpintoja. Järven rantaviivan pituus on 3,0 kilometriä ja rannat ovat metsämaata tai suota.

## Historiaa
Tässä ei ole tietoa, oliko Sivijärvellä alkujaan omaa laskuojaa Endla järveen, mutta Endlajärven järvenlaskun jälkeen siinä oli sellainen. 

## Lähteet
Väinjärv

**Väinjärv** (myös *Veinjärv*) on Virossa Järvan kunnassa Järvamaalla sijaitseva luonnollinen järvi. Se on maakunnan suurin järvi.

## Maantietoa
Järvi sijaitsee Pandiveren ylängön eteläosassa Ervitan ja Väinjärve kylien lähellä itä-länsi-suuntaisessa matalassa laaksossa. Järven pinta-ala on 36&nbsp;hehtaaria (ha) ja se on 1,4 kilometriä pitkä ja 450 metriä leveä. Luontaisia saaria on vain yksi ja sen pinta-ala on 0,33 ha, mutta länsipään niemi on katkaistu toiseksi saareksi. Järven keskisyvyys on 5,6 metriä ja sen tilavuudeksi on arvioitu 0,00232&nbsp;kuutiokilometriä eli 2,32 miljoonaa kuutiometriä. Siihen laskee ojia laajalta alueelta, jonka pinta-ala on 26 km². Sen laskuoja on Väinjärve oja, joka lähtee järven itäpäästä ja joka yhtyy Preedi jõgeen 800 metrin jälkeen.

Järven rantaviivan pituus on 4,6 kilometriä ja rannat ovat metsä- tai puistoaluetta. Järven pohjois- ja lounaispuolen pellot ovat vaikuttaneet ojiensa takia järven rehevöitymiseen. Oman osansa on antanut kaakkoispuolen turpeentuotantoalue. Vesi on kirkasta ja pohjoisrannalle on kunnostettu uimaranta, jossa on hyppytornikin.

## Järven luokittelu ja ekologia
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().

Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi  (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.

## Luontoarvoja
Järven vesi on nykyään selkeää, mikä voi olla seurausta kuormituksen vähenemisestä ja järven pohjassa olevien lähteiden yhteisvaikutuksesta. Veden näkösyvyys on 2,5–3 metriä. Järvestä saadaan varsin isoja kaloja. Yleisimmät lajit ovat hauki, ahven, ruutana, suutari ja lahna. Järveltä voi vuokrata veneitä.

## Lähteet
Kaunissaaren tekojärvi

**Kaunissaaren tekojärvi** ()  on Virossa Anijan maalaiskunnassa Harjumaalla sijaitseva padottu järviallas.

## Maantietoa
Tekojärvi on muodostettu patoamalla Jägala jõen uoma 50 metriä pitkällä padolla. Järven pohjoisrantaa kiertää maapato, jolla on kasvatettu varastoitavaa vesimäärää ja nostamalla järven vedenpintaa. Järven pinta-ala on 30&nbsp;hehtaaria ja se on 1,4 kilometriä pitkä ja 400 metriä leveä. Sen itäpäässä on kaksi saarta, joiden yhteinen pinta-ala on 0,52 hehtaaria. Saaret ovat 100 metriä ja 85 metriä pitkät. Jägala jõgi on järven läpi virtaava joki, mutta siihen laskee myös Kõrgimäe kraavi. Järven valuma-alueen laajuus on 830,7&nbsp;km².
 
Järven keskisyvyys on 2,3 metriä ja suurin syvyys 5 metriä. Järvialtaan maksimitilavuudeksi on arvioitu 0,00160&nbsp;kuutiokilometriä eli 1,60 miljoonaa kuutiometriä, mutta annetulla keskisyvyydellä järven tilavuudeksi tulee vain 0,69 miljoonaa kuutiometriä. Järven rantaviivan pituus on 4,0 kilometriä. Sen pohjoisrannat ovat metsämaata ja etelärannat peltoa, niittyjä ja asuinaluetta. Järven kaakkoisrannassa sijaitsee Kaunissaaren kylä ja luoteispuolella Jägala jõen länsirannoilla Lehtmetsän kylä.

## Vesistöjärjestelyitä
Tekojärvi on muodostettu Tallinnan vesihuoltoa varten. Sen koillispäähän on johdettu luoteen suunnalta Aavoja-Kaunissaare kanal, joka johtaa 2,8 kilometrin päästä Aavojan tekojärvestä vettä Kaunissaaren tekojärveen. Järven lounaispäästä lähteen länteen Jägala-Pirita kanal, joka laskee vedet 25 kilometrin päähän Pirita jõgeen.

## Kaunissaaren vesivoimalaitos
Patoaukon vasemmalla puolella sijaitsee Kaunissaaren vesivoimalaitos (), joka voi tuottaa kahdella vesiturbiinilla 0,246 megawattia sähköenergiaa. Samalla puolella patoa on myös kalaportaat.

## Järven luokittelu
Järvi luokitellaan limnologisesti kasvillisuudeltaan rehevöityneeksi (, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.

## Lähteet
Linnamäen patojärvi

**Linnamäen patojärvi** (myös *Linnamäe veehoidla* tai *Linnamäe paisjärv*) on Virossa Jõelähtmen maalaiskunnassa Harjumaalla sijaitseva padottu järviallas. Linnamäellä viitataan tunnettuun Jägalan linnamäkeen, joka sijaitsee padon itäpuolella järven rannassa.

## Maantietoa
Tekojärvi on syntynyt, kun Jägala jõen yli on rakennettu 130 metriä pitkä pato. Pato liittyy Linnamäen voimalaitokseen. Tekojärven pinta-ala on 31&nbsp;hehtaaria (ha) ja se on 1,2 kilometriä pitkä ja 600 metriä leveä. Järven muoto seuraa Jägala jõen jokilaakson muotoa, minkä takia siinä on viisi mutkaa. Saaria on kuusi ja niiden yhteinen pinta-ala on 1,86 ha. Jägala jõen valuma-alueen suuruus on 1&nbsp;572,3&nbsp;km². Järven rantaviivan pituus on 4,7 kilometriä ja rannat ovat metsämaata. Järven lähiympäristössä sijaitsee kolme maatilaa ja sen itäpuolelta kulkee Ihasaluun johtava maantie.

## Vedenlaatu
Järvi on kirkasvetinen, jossa humuspitoisuudet ovat alhaiset.

## Lähteet
Leena Laitinen

**Leena Anneli Laitinen** (s. 1970) on suomalainen yritysjohtaja. Hän on työskennellyt Alkon toimitusjohtajana lokakuusta 2017. Aiemmin Laitinen toimi muun muassa Snellman Groupin konsernijohtajana ja SOK:n käyttötavarakaupan johtajana.

Laitinen on koulutukseltaan kauppatieteiden maisteri.

## Lähteet
Vaskjalan tekojärvi

**Vaskjalan tekojärvi** (myös *Vaskjala paisjärv*) on Virossa Raen kunnassa Harjumaalla sijaitseva padottu järviallas.

## Maantietoa
Patojärvi on muodostettu patoamalla Pirita jõen uoma. Tekojärven pinta-ala on 31&nbsp;hehtaaria (ha) ja se on 850 metriä pitkä ja 200 metriä leveä. Järviallas on kaksiosainen. Pohjoisosan vedenpinta on alempana kuin eteläosan vedenpinta. Yläaltaasta otetaan vettä Vaskjala–Ülemiste kanaliin ja vastaava määrä vettä tuodaan Kaunissaaren tekojärvestä muutama kilometri yläjuoksulle Pirita jõgeen Jägala-Pirita kanalia myöten. Järven valuma-alueen laajuus on 637,7&nbsp;km².
 
Järvi on luodattu ja sen keskisyvyys on 1,1 metriä ja suurin syvyys 4,3 metriä. Järven tilavuudeksi on arvioitu 0,000730&nbsp;kuutiokilometriä eli 0,73 miljoonaa kuutiometriä. Saaria on kahdeksan, joiden yhteinen pinta-ala on 1,4 ha. Järven rantaviivan pituus on 10,0 kilometriä, josta pohjoisrannat ovat asuinaluetta ja etelärannat metsä- tai niittymaata. Asuinalue on Vaskjala, joka kuuluu Jürin pienoiskauppalaan.

## Lähteet
Võhmetu järv

**Võhmetu järv**  (Võhmetu Suurjärv ) on Virossa Länsi-Virumaalla Tapan kunnassa sijaitseva järvi. Se sijaitsee Pandiveren ylängön reuna-alueeseen ja järvi kuuluu alueen karstijärviin.

## Maantietoa
Järvi sijaitsee Pandiveren ylängöllä. Sen pinta-ala on 9&nbsp;hehtaaria (ha) ja se on 750 metriä pitkä ja 200 metriä leveä. Vaikka järvi kuuluu niin sanottuihin karstijärviin, on se suuruutensa vuoksi melko pysyvä. Sen ympärillä olevat pienet lammet kuten Laks järv ja Toomra järv kuivuvat kesäisin kokonaan. Võhmatu järvelle voi käydä myös näin, mutta ilmeisesti sen suuruus ja länsirantaa seuraava harju estää sen. Järven rantaviivan pituus on 2,0 kilometriä ja sen rannat ovat metsämaata. Järven pohja on kova ja se muodostuu sekä hiekka- ja kalkkikivestä että sorasta. Järvi on autio eikä sillä ole laskuojaa. Järveen ei myöskään tule ojia, mutta se saakin vetensä sadannasta ja pohjassa olevien lähteiden kautta. Järvessä ei elä kaloja.

## Järven luokittelu ja ekologia
Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi ().

Järvi luokitellaan limnologisesti alkalitrofiseksi järveksi  (, AL). Tällaisiin järviin on veteen liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi.

## Lähteet

## Aiheesta muualla
* Keskkonnaamet: Porkuni maastikukaitseala, 2015
Lemküla järv

**Lemküla järv** (myös *Lemmküla järv*) on Virossa Länsi-Virumaalla Tapan kunnassa sijaitseva järvi. Se sijaitsee Pandiveren ylängön reuna-alueella ja kuuluu alueen karstijärviin.

## Maantietoa
Järvi kuuluu karstijärviin, jotka sijaitsevat karstimaan alueella ja saavat vetensä sadannasta, pohjavedestä ja kalkkikivikallion maanalaisista lähteistä. Siinä on tämän vuoksi eniten vettä keväisin, kun lumet sulavat. Silloin sen pinta-ala on noin 6&nbsp;hehtaaria, pituus 500 metriä ja leveys 250 metriä. Kun kesällä karstialueen kalliossa vesi vähenee, laskee myös karstijärven pinta ja järvi kutistuu voimakkaasti. Vaikka järvi on suuri, voi se kuivua kokonaan. Järven järvialtaan rantaviivan pituus on 1,4 kilometriä ja se on autio. Lemküla järven ympäristössä on viisi pientä lampea. Ne sijaitsevat järven länsirantaa seuraavan harjun samalla puolella lukuun ottamatta Süsijärveä, joka kuivuu myös silloin tällöin. Pohjoisimman lammen Suur Roogjärven rannalla on rakennus.

## Vedenlaatu
Järven vesi on samanlaista kuin alueen muidenkin järvien vesi. Se on kirkasvetinen, kovavetinen ja alkalitrofinen järvi.

## Lähteet
Piisupi järv

**Piisupi järv**  on Virossa Länsi-Virumaalla Tapan kunnassa sijaitseva järvi. Se sijaitsee Pandiveren ylängön reuna-alueeseen, ja järvi kuuluu alueen karstijärviin.

## Maantietoa
Järven itärantaa seuraa harju, joka osaltaan vastaa järven vedentulosta, mutta karstialueen järvenä se saa osan vedestään myös pohjassa olevien lähteiden kautta. Keväisin lumien sulattua nousee järven vedenpinta korkeimmilleen. Silloin järven pinta-ala on noin 5&nbsp;hehtaaria, se on 500&nbsp;metriä pitkä ja 200&nbsp;metriä leveä. Silloin järvessä on yli 60&nbsp;metriä pitkä saari, jonka pinta-ala on 0,24&nbsp;hehtaaria. Järven rantaviivan pituus on 1,3&nbsp;kilometriä, ja sen rannat ovat metsämaata. Kesällä karstimaan alla olevan veden määrä vähenee, jolloin myös järven vedenpinta alenee. Järven lähellä sijaitsee kaksi lampea, Sahkjärv ja Ratasjärv.

## Järven luokittelu ja ekologia
Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi ().

Piisupo järv luokitellaan limnologisesti alkalitrofiseksi järveksi (, AL). Tällaisten järvien veteen on liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi.

## Lähteet
Kose veskijärv

**Kose veskijärv** (myös *Kose paisjärv*) on Virossa Kosen maalaiskunnassa Harjumaalla sijaitseva padottu järviallas.

## Maantietoa
Patojärven pinta-ala on 1,9&nbsp;hehtaaria (ha). Se on muodostunut, kun Pirita jõgi on padottu pengerpadolla, jonka ylittää katu *Pikk* ja josta jatkuu *Kehra maantee*. Joki on patoaltaassa 30–40 metriä leveä ja patoaltaan katsotaan loppuvan juoluan kohdalla. Silloin se on 650 metriä pitkä. Järvi sijaitsee kokonaan Kosen pienoiskauppalan taajama-alueella. Järvi on luodattu ja sen keskisyvyys on 1,0 metriä ja suurin syvyys 1,2 metriä. Järven rantaviivan pituus on 1,6 kilometriä ja sen valuma-alueen laajuus on 167&nbsp;km².

Kose jalakäijate sild.JPG|Kosen jalankulkijoiden silta pohjapadon yllä


## Lähteet

## Aiheesta muualla
*  Eestielu.ee: Kose veski põnev ajalugu , 9.3.2015, viitattu 3.7.2017
* Weskiwiki.ee: Kose veski, viitattu 3.7.2017 (valokuvia)
Oskar von Hindenburg

**Oskar Wilhelm Robert Paul Ludwig Hellmuth von Beneckendorff und von Hindenburg** (31. tammikuuta 1883 Königsberg – 12. helmikuuta 1960 Bad Harzburg) oli saksalainen kenraaliluutnantti. Hänen isänsä oli sotasankari ja Saksan valtakunnanpresidentti Paul von Hindenburg ja hänen äitinsä oli filantrooppi Gertrud von Sperling.

Vuonna 1903 Oskar von Hindenburg seurasi isäänsä Preussin armeijaan, missä hän ei aluksi menestynyt, sillä häntä pidettiin ”vähä-älyisenä”. Kuitenkin kun hänen isästään tuli maineikas sotasankari Tannenbergin taistelun 1914 jälkeen, nuoremman Hindenburgin ura alkoi kehittyä, lähinnä hänen sukunimensä ansiosta. Hän yleni kapteeniksi ja sodan jälkeen *[[Reichswehr]]issä* majuriksi. Hänestä tuli isänsä adjutantti sen jälkeen, kun tämä valittiin valtakunnanpresidentiksi vuoden 1925 presidentinvaaleissa.

Von Hindenburg vastusti aluksi Adolf Hitleriä kuten isänsäkin, mutta tapasi tämän tammikuun lopulla 1933 ja ryhtyi kannattamaan hänen kansleriksi nimittämistään. Hän oli yhdessä mm. Franz von Papenin ja Otto Meissnerin kanssa mukana taivuttelemassa iäkästä isäänsä nimittämään Hitlerin kansleriksi Kurt von Schleicherin tilalle.

Von Hindenburgista tuli vuonna 1942 kenraaliluutnantti Wehrmachtin komentajareservissä. Sodan loppupuolella puna-armeijan edetessä hän pakeni Medingeniin, Ala-Saksiin. Sodan jälkeen hän asui pitkään Medingenissä ja toimi todistajana Franz von Papenia vastaan Nürnbergin oikeudenkäyntien aikana. Papen kuitenkin todettiin syyttömäksi. Von Hindenburg kuoli kylpylässä Bad Harzburgissa, Ala-Saksissa 12. helmikuuta 1960 kärsittyään jo aiemmin samana vuonna sydänvaivoista.

Von Hindenburg avioitui Margarete von Marenholtzin (1897–1988) kanssa vuonna 1921. He saivat neljä lasta.

## Lähteet
* 
### Viitteet
Luis Fonsi

**Luis Fonsi** (oikealta nimeltään **Luis Alfonso Rodríguez López-Cepero**, s. 15. huhtikuuta 1978  San Juan, Puerto Rico) on puertoricolainen laulaja ja lauluntekijä.

Fonsi aloitti laulamisen lapsikuorossa Puerto Ricossa. Hänen perheensä muutti Yhdysvaltojen Floridan Orlandoon hänen ollessa kymmenvuotias. High school -vuosina Fonsi jatkoi lauluharrastustaan yhtyeessä, jonka jäseniin kuului myös Joey Fatone, joka tuli myöhemmin tunnetuksi poikabändi NSYNC:stä. Myöhemmin hän opiskeli musiikkia yliopistotasolla Floridan osavaltionyliopistossa.

Fonsin vuonna 2017 levyttämä kappale ”Despacito” menestyi espanjankielisen maailman lisäksi Yhdysvalloissa ja Euroopassa. Despacito saavutti kolme miljardia näyttökertaa YouTubessa elokuun alussa ja on ensimmäinen video YouTubessa, jolla on viisi miljardia näyttökertaa.

## Diskografia
* *[[Comenzaré]]* (1998)
* *[[Eterno]]* (2000)
* *[[Amor Secreto]]* (2002)
* *[[Abrazar la vida]]* (2003)
* *[[Paso a Paso]]* (2005)
* *[[Palabras del Silencio]]* (2008)
* *[[Tierra Firme]]* (2011)
* *[[8 (albumi)|8]]* (2014)
* *[[Vida (albumi)|Vida]]* (2019)

## Lähteet

## Aiheesta muualla

* Luis Fonsin viralliset kotisivut